stanford-oval/wikipedia huggingface dataset:
סנטרפייר
כימיה

ייצור והחדרת חומר הנפץ אל כיפת ההצתה הם החלק המסוכן ביותר בייצור תחמושת לנשק קל. תרכובות אלו שהן רגישות ללחץ וטמפרטורה גבו חיים רבים כולל מייסד חברת התחמושת הבריטית המפורסמת אליי לימיטד (Eley Limited)
כיפות הצתה מוקדמות מולאו בכספית רועמת ששימש בכובעי הקשה (Percussion cap) ששימשו כדורים בכלי נשק של המאה ה-19. עם המעבר לאבק שרפה נטול עשן התברר כי הכספית הרועמת לא הספיקה להצתה אמינה.
ירי מוקדם או ירי מאוחר ("אפיה" של הכדור בבית הבליעה) של כדורים הפכו נפוצות. על מנת לפתור בעיות אלו וליצור תרכובת יעילה להצתת אבקות שריפה ללא עשן מערבבים מספר חומרים כימיים על מנת ליצור הצתה מהירה ויעילה. אשלגן פחמתי ואשלגן כלורט מוספים לתערובות היסוד של כספית רועמת.
תערובות המכילות כספית משאירות משקעים של כספית מתכתית בקדח הקנה ובתרמיל הריק לאחר הירי ועלולה ליצור אמלגם עם המתכות סביבה (למשל, תרמיל הכדור העשוי פליז) ולהחלישן, כך שהוא הפך לא מתאים לטעינה מחדש. צבא ארצות הברית הפסיק את השימוש בתערובות היסוד כספית ב-1898 ועברו להשתמש באשלגן כלורט כמחמצן לעופרת תיאוציאנט (Lead(II) thiocyanate) ואנטימון טריסולפיד (Antimony trisulfide) עם כמויות קטנות של טרי-ניטרו-טולואן שרידי חומרים אלו הם בעלי תכונות מאכלות ומשאירים שאריות של מלח אשלגן כלורי בקנה לאחר ירי. גבישי מלח היגרוסקופיים עלולים לגרום לנזק חמור לנשק ומחייבים תחזוקה וניקיון שוטף לאחר הירי. יצרני תחמושת אזרחיים החלו לייצר חומרי נפץ לא מעכלים בשנות העשרים של המאה העשרים, אך רוב התחמושת הצבאית המשיכה להשתמש בתערובות נפץ אלו בעלות אמינות מבוססת. אחידות בתרכובות הכימיות של חומר הנפץ בכיפות ההצתה החל כאשר משרד ההגנה של ארצות הברית הנפיק מפרט צבאי עבור תרכובות לא מעכלות לייצור כדורי 7.62x51 מ"מ נאט"ו תחת הקוד PA-101 השתמשו בכ-50% עופרת סטיפנאט (Lead styphnate) עם כמויות קטנות של בריום חנקתי (Barium nitrate), אנטימון טריסולפיד, אבקת אלומיניום ותרכובת טטרזין (Tetrazene explosive) .
לקריאה נוספת

Steve Markwith Centerfire Rifles: A Buyer’s and Shooter’s Guide Prepper Press
Todd Woodard Shooter's Bible Guide to Cartridges Simon and Schuster, 2011 ISBN 1510715460
Herschel C. Logan Cartridges: A Pictorial Digest of Small Arms Ammunition the University of Michigan 1959 ISBN 0598901469
הערות שוליים

↑  Todd Woodard Shooter's Bible Guide to Cartridges Skyhorse Publishing, Inc., 2011 page 19
↑  Todd Woodard Shooter's Bible Guide to Cartridges Skyhorse Publishing, Inc., 2011 page 19
↑  Todd Woodard Shooter's Bible Guide to Cartridges Skyhorse Publishing, Inc., 2011 page 19
↑  Todd Woodard Shooter's Bible Guide to Cartridges Skyhorse Publishing, Inc., 2011 page 19
פאול לוקץ'

אין תמונה חופשית
פאול לוקץ' (באנגלית: Paul Lukacs; ‏1915 – 18 בנובמבר 1982) היה מחבר בעיות ברידג' ישראלי, שנחשב לאחד מהטובים ביותר בכל הזמנים, ואפילו הטוב שבהם. נחשב על ידי רבים כשחקן הברידג' הטוב ביותר בכל הזמנים, שלא ליד שולחן הברידג', על פי הגדרתו של ויקטור מולו. התמחה במיוחד בבעיות של Single Dummy. בעיות מסוג זה קרובות יותר למשחק הברידג' כפי שהוא משוחק בתחרויות מאשר בעיות מסוגים אחרים.
יש הטוענים שטכניקת המשחק הנקראת Belladonna coup הוצעה על ידי לוקץ' בבעיה שחיבר, עוד לפני שג'ורג'ו בלאדונה שיחק אותה בתחרות.
ביוגרפיה

לוקץ' נולד ב-1915 בהונגריה. בתחילת שנות ה-30 של המאה העשרים שלטה נבחרת אוסטריה בברידג' העולמי. מתחרתה העיקרית הייתה נבחרת הונגריה. לאחר עליית הנאציזם לשלטון בגרמניה ובאוסטריה התפזרו שתי הנבחרות, שמרבית שחקניהן היו יהודים. חלק מהשחקנים ברחו לארצות שונות. לוקץ' עלה לישראל בשנת 1939 ומאז חי בישראל עד יום מותו. הוא התגורר ברחוב הירקון בתל אביב. לוקץ' היה מתמטיקאי וכישוריו האנליטיים הגבוהים באו לידי ביטוי גם במשחק הברידג'.
הוא כתב באופן קבוע מאמרים לעיתון הנחשב The Bridge World. כתב מספר ספרים על בעיות ברידג'. הספר Spotlight on Card Play, שכתב ביחד עם רוברט דרבס (באנגלית Robert Darvas) הוא ספר בעיות ברידג' הראשון שפורסם אחרי מלחמת העולם השנייה ומתייחס לתהליך החשיבה של מומחי ברידג'.
לוקץ' נפטר ב-1982 ונקבר בבית העלמין הדרום.
נכדו הוא הראפר והקומיקאי איתי לוקץ'.
ספרים שכתב

Test Your Play As declarer. נכתב ביחד עם JEFF RUBENS.
Spotlight on Card Play. נכתב ביחד עם רוברט דרבס.
Learn to play bridge. נכתב ביחד עם Eric C. Milnes.
Bridge Hands for the Connoisseur. נכתב ביחד עם Eric C. Milnes.
הערות שוליים

1 2  פאול לוקץ' באתר GRAVEZ
↑   שי פוגלמן, איתי לוקץ', באתר הארץ, 29 במרץ 2018
| --- | --- |
בקרת זהויות :  ISNI: 0000 0000 2146 4163  LCCN: n50039171  VIAF: 52931241   WorldCat (עם VIAF): 52931241
OkCupid

| --- | --- |

 סוג:  אתר היכרויות 
 תקופת הפעילות:  5 במרץ 2004 – הווה (21 שנים) 
 מייסדים:  Chris Coyne, Christian Rudder, Sam Yagan, Max Krohn 
 בעלות:  IAC 
 www.okcupid.com
 
OkCupid או אוקיי קיופיד (לעיתים קרובות מקוצר כ-OKC, אך באופן רשמי OkC) הוא אתר היכרויות ויישומון רשת חברתית מקוונת. הפלטפורמה כוללת שאלות על חיי המשתמשים בה כדי למצוא בני זוג מתאימים, וההרשמה אליה בחינם. היישומון נמצא בבעלות Match Group, המחזיקה גם בטינדר, Hinge,‏ Plenty of Fish ועוד אפליקציות ואתרי היכרויות פופולריים רבים.
בעוד שהאתר והאפליקציה תמכו בעבר במספר דרכי תקשורת, כיום התמיכה הוגבלה להעברת הודעות. מגזין טיים דירג את האתר כאחד מעשרת אתרי ההכרויות המובילים לשנת 2007. האתר נרכש על ידי חטיבת Match.com (אנ') של IAC בשנת 2011.
סקירה

למרות היותה פלטפורמה שנועדה ליצור קשרי זוגיות על בסיס מאפיינים אישיותיים (תחביבים, תחומי עניין וכו'), ופחות על בסיס המראה הפיזי של משתמשיה, המייסד השותף כריסטיאן ראדר הצהיר בשנת 2009 כי משתמשים זכרים שדורגו בתור הכי מושכים מבחינה פיזית על ידי משתמשות הפלטפורמה קיבלו פי 11 הודעות יותר מאשר משתמשים שנכללו בדירוג הנמוך ביותר מבחינת מראה אטרטיבי. המדורגים בתור הכי אטרקטיביים מבחינה פיזית על ידי המשתמשים קיבלו כשני שלישים מכל ההודעות שנשלחו על ידי משתמשים גברים. בנוסף, מחקר שפורסם במהדורת אוגוסט 2018 של "Science Advances" על ידי חוקרים מאוניברסיטת מישיגן ומכון סנטה פה מצא כי משתמשים בשירות היכרויות מקוון ללא שם, פופולרי וחינמי בניו יורק, בוסטון, שיקגו וסיאטל רדפו בדרך כלל אחרי שותפים פוטנציאליים שבממוצע דורגו כנחשקים יותר מהמשתמשים "הרודפים" בשיעור ממוצע של כ-25 אחוזים (כפי שנמדד לפי אלגוריתם PageRank). יחד עם נתונים שפורסמו על ידי אפליקציית ההיכרויות טינדר, המראים שרק 26 מיליון מתוך 1.6 מיליארד ההחלקות שהאפליקציה רושמת מדי יום מביאות בפועל להתאמות (למרות שמשתמשים מבלים בממוצע כשעה וחצי ביום באפליקציה), מאמר שפורסם בגיליון דצמבר 2018 של "The Atlantic" סיכם כי "אלא אם כן אתה יוצא דופן במראה טוב, יכול להיות שהדבר הטוב ביותר מבחינתך הוא היכרויות רבות באינטרנט".
ניסויים על משתמשים

בשנת 2014, נחשף בפוסט כי ניסויים נערכו באופן שגרתי על משתמשי האתר. האתר חשף שניסוי אחד כלל הסרת תמונות פרופיל של משתמשים ב-15 בינואר 2013 ("האהבה היא עיוורת") וניתח תגובות משתמשים להודעות, שיחות ופרטי יצירת קשר. כאשר התמונות שוחזרו, משתמשים שהחלו בשיחות "עיוורות" החלו בהדרגה לצמצם את שיחותיהם, מה שהוביל את המנכ"ל, כריסטיאן ראדר, להעיר כי "זה היה כאילו הדלקנו את האורות הבהירים בבר בחצות". במבחן A/B נפרד, השתמשו בפלטפורמה במספר "פלצבו" כאחוז התאמה במקום באחוז ההתאמה האמיתי של המשתמשים. התוצאות העלו שפעולה זאת גרמה למשתמשים, להם שיעור ההתאמה היה נמוך אליבא ד'אלגוריתם המקורי, לאהוב זה את זה בפועל: "כשאנחנו אומרים לאנשים שהם מתאימים, הם מתנהגים כאילו הם מתאימים".
ראדר הסביר כי לא יהיה זה אתי לא לערוך ניסויים על המשתמשים:
אני חושב שחלק ממה שמבלבל אנשים בניסוי הזה הוא התוצאה... זאת הדרך היחידה לגלות מה בעצם עובד עבור אתר היכרויות, אם יש לכם אלטרנטיבה לשיטה המדעית, אני כולי אוזן.
מחלוקות > גרידת ושחרור נתונים של 2016

במאי 2016, צוות חוקרים דנים פתח בפני הציבור את פרויקט "OkCupid dataset", המכיל (נכון למאי 2016) 2,620 משתנים המתארים 68,371 משתמשים בפלטפורמה למטרות מחקר (למשל, עבור פסיכולוגים החוקרים את הפסיכולוגיה החברתית של היכרויות). פרסום הנתונים עורר ביקורת, וכן חקירה של הרשות הדנית להגנת המידע.
מחלוקות > סאגת המעבר לשימוש בשמות אמיתיים במקום שמות בדויים והחרטה שלאחר מכן

בדצמבר 2017, הושק שינוי שחייב את המשתמשים לספק את שמם הפרטי האמיתי במקום שם בדוי כפי שעודדו לעשות בעבר. למרות שהחברה חזרה בה במהירות ואמרה כי כינויים או ראשי תיבות יהיו מקובלים, ההודעה התקבלה בביקורת וגינוי נרחבים על כך שהיא עלולה להעלות את הסיכון של הטרדה, במיוחד כלפי נשים ומיעוטים, ולדוקסינג. צוין שבניגוד לאתרי היכרויות אחרים המעודדים שימוש בשמות פרטיים, אוקיי קיופיד "מעודד פרופילים ארוכים מלאים בפרטים אינטימיים, כולל תשובות גלויות לשאלות על מין ופוליטיקה", מה שהופך את חיבור מידע זה לפרסונה אמיתית לבעייתי יותר עבור המשתמשים.
מחלוקות > צנזורה על פרופילים

בשנת 2017 OkCupid דיווחה ברשת טוויטר כי הוסר פרופיל המשתמש של כריסטופר קנטוול (אנ'), עקב תמיכתו בעליונות לבנה, וזאת לאחר שאישה דיווחה שקיבלה ממנו הודעה. הסיטואציה עוררה שאלות מצד כמה מהשתמשים שתהו לגבי הקלות בה החברה יכולה לסלק משתמשים מהפלטפורמה שלה.
מחלוקות > תמונות משתמש לכריית נתונים

סטארט-אפ בינה מלאכותית בשם Clarifai, בנה מסד נתוני פנים עם תמונות מהאפליקציה, וזאת עקב כך שלשתי החברות מייסדים משותפים.
מחלוקות > תקרית מילוי אישורים לכאורה ב-2019

דו"ח מפברואר 2019 טען כי משתמשים רבים דיווחו על אובדן גישה לחשבונות שלהם באופן שעולה בקנה אחד עם הפרת נתונים או תקרית "מילוי אישורים" (אנ'), נרחבת. "מילוי אישורים" מתאר שימוש בסיסמאות שנגנבו משירות אחד (כמו אתר היכרויות אחר) כדי לתקוף שירות אחר, מתוך הנחה שאנשים רבים יעשו שימוש חוזר בסיסמאות בכל אתרי אינטרנט. החברה הכחישה כי התקיימה פריצה לנתונים או שגיאות מערכת.
סקירה כללית

נכון לספטמבר 2010, נטען כי הפלטפורמה משרתת כ-3.5 מיליון משתמשים פעילים. לפי Compete.com, האתר משך 1.3 מיליון מבקרים בפברואר 2011.
כל מבוגר רשאי להצטרף לאתר וכל המשתמשים יכולים לתקשר עם אחרים באמצעות הודעות פרטיות או פונקציית "צ'אט" של הודעות מיידיות. האתר היה לראשון בין אתרי ההיכרויות הגדולים שאפשרו למשתמשים שליחת הודעות בחינם ללא הגבלה, אף שהדבר הוגבל בסוף 2017 כאשר פורסמה הודעה בבלוג הרשמי של החברה כי האתר "נפטר מהודעות פתוחות" והופך את ההודעות שנשלחו לבלתי נראות לשולח עד שהנמען מקיים אינטראקציה על ידי התאמה או מענה להודעה. הנמענים יוכלו לקרוא את ההודעות שלהם (מאנשים בהגדרות ההעדפות שלהם שטרם הועברו) לפני התאמה באמצעות לשונית "מבוא". כל ההודעות מתחת לכרטיסייה מטושטשות ויש לעבד אותן אחת בכל פעם. המונח "A-List" לתיאור חברים משלמים עודכן לשירותי ה"בסיס" וה"פרימיום". אנשים שמשלמים עבור גישה לא יראו פרסומות ותהיה להם יכולת בלתי מוגבלת לסמן "אהבתי" (Like) לפרופילים אחרים. למשלמים עבור חבילת פרימיום יש אפשרות נוספת לראות את רשימת השמות של אנשים שסימנו להם לייק.
במהלך מגפת הקורונה, החברה דיווחה על ירידה של 23.4% במספר המשתמשים הפעילים החודשיים ברבעון האחרון של שנת 2020.
התאמות

כדי ליצור התאמות, האפליקציה משתמשת בנתונים שהופקו על ידי פעילויות המשתמשים באתר, וכן על בסיס תשובות הגולשים לשאלות שהאתר מציג בפניהם. ניתן לענות על למעלה מ-4,000 שאלות והחברה מציעה לענות על בין 50 ל-100 שאלות בתור התחלה. כאשר משתמש עונה על שאלה, הוא מציין את התשובה שלו, את התשובות שיקבל מפרטנרים אחרים, ואת רמת החשיבות שהם מייחסים לשאלה. ניתן להסתיר תוצאות של שאלות אלה, או להפוך אותן גלויות למשתמשים אחרים. האתר מתאר במונחים כלליים את האלגוריתם המשמש לחישוב אחוזי התאמה. כל המשתמשים מקבלים הודעה על התאמה, כאשר מנויים בתשלום מקבלים את שם המשתמש יחד עם ההודעה. מנויים שמשלמים עבור רמת השירות "פרימיום" יראו גם את שם הפרופיל אם מישהו סימן "אהבתי" לאותו משתמש. אחוז ההתאמה נקבע על פי שאלות התאמה עליהן המשתמש ענה, מידת החשיבות שהמשתמשים ייחסו להן, גיל, מיקום, מגדר, נטייה וגורמים אחרים המפורטים ב"העדפות" שלהם. גם אם מישהו ענה על שאלות התאמה מועטות או כלל לא, הוא עדיין עשוי לראות איתו אחוז התאמה גבוה אם ההעדפות האחרות שלו מתאימות זו לזו.
התאמות > ביקורת

על האפליקציה נמתחה ביקורת בין היתר על כך שלא ניתן להסיר תשובות לשאלות שנענו, אלא רק לשנות אותן. בנוסף, לא ניתן לאפס כמות גדולה של תשובות לפני מחיקת חשבון. מכך עלולות להיווצר בעיות פרטיות עבור משתמשים שרוצים להשאיר חשבון ריק בטרם הם מוחקים אותו כדי להימנע משימוש בו למונטיזציית נתונים על ידי הישומון. עם זאת, שאלות להן נוספה תגובה על ידי המשתמש, מופיעות תחת קטגוריית "הסבר", מה שמאפשר למחוק את ההערות באופן ידני.
מאיר אליהו (רב)

| --- | --- |

 לידה:  1984 (בן 41 בערך)
 מדינה:  ישראל 
 מקום מגורים:  ירושלים 
 השתייכות:  חרדים ספרדים 
 רבותיו:  הרב יוסף צבי בן פורת
 
 rabimeir.weebly.com
 
הרב מאיר אליהו (נולד ב-1984) הוא רב, פוסק, ודרשן חרדי-ספרדי ומחבר ספרים.
ביוגרפיה

נולד וגדל בבית חילוני.
בגיל 19 במהלך שירותו הצבאי חזר בתשובה. לאחר חזרתו בתשובה למד בישיבת "אשרי האיש", ולמד בחברותא עם ראש הישיבה הרב יוסף בן פורת. וכן למד בחברותא עם שחקן הכדורסל לשעבר דורון שפר.
אחרי כמה שנים בישיבה, טס לארצות הברית ולמד שם בישיבת רבינו חיים ברלין בראשות הרב אהרן שכטר. הוא החל את דרכו כרב ופוסק בקהילת "בית ישראל" בקווינס. לאחר מכן שימש כרב קהילת "מאור יצחק" במיאמי שבארצות הברית[דרוש מקור].
בשנת 2010 שב לישראל.
בשיעוריו עוסק אליהו בענייני הלכה, השקפה ונושאים אקטואליים שונים. מוסר שיעורים שבועיים קבועים בבתי הכנסת: היזדים (הלכה וקבלה), מוסיוף (פרשת שבוע, מוסר ואקטואליה) ובבית הכנסת "משכן יהודה" במעלה אדומים.
בשיעוריו במוסר וקבלה עסק בין השאר בסדרות שיעורים בנושאים כמו מסע הנשמה לאחר מיתתו של האדם, תהליך המיתה ובחיים שלאחר המוות.
שיעוריו מתאפיינים בדיבור מהיר ומקורות רבים ומפורסמים באינטרנט וברשתות חברתיות.
ביוגרפיה > ספריו

הרב אליהו חיבר סדרת ספרים בשם 'מעשה מרכבה' (מרכבות פרעה - 3 כרכים, מרכבות הגמול - 6 כרכים) העוסקים בנושאים קבליים כחיים אחרי המוות, גלגול נשמות, ועוד.
בנוסף, סדרת ספרי שאלות ותשובות בהלכה בשם 'שו"ת מרכבות ארגמן' (9 כרכים), עליהם הוא גם מעביר שיעורים בעיון, בדרך כלל בבית כנסת היזדים.
כמו כן חיבר סדרת ספרים על התורה (גם היא בשם 'מרכבות ארגמן', 3 כרכים) שבדרך כלל הוא מעביר מתוכה שיעורים עם חידושים מהספר בבית הכנסת מוסיוף.
כמו כן חיבר ספר בשם מרכבות קודש - מדריך להבאת ילדים קדושים לעולם.
בשנת התשפ"ד פרסם ספר נוסף בשם "אוצרות המקדש"- ובו מגולל הרב את האירועים המרכזיים בתולדות עם ישראל בתקופת הגלות ובתקופת בית המקדש וחוקר היכן נמצאים כיום כלי המקדש. ספר נוסף שפרסם בשנה זו מרכבות מלכות עוסק בענייני הרוגי מלכות.
ביוגרפיה > חיים אישיים

נשוי ומתגורר בירושלים.
הערות שוליים

↑   הרב מאיר אליהו | עזה הסוררת | מוסאיוף - ה’תשפ"ד, סרטון בערוץ "הרב מאיר אליהו", באתר יוטיוב (אורך: 42:10)
↑  הרב מאיר אליהו (2016-10-06), סיפור החזרה בתשובה של הרב מאיר אליהו, נבדק ב-2024-11-14
↑  שחקן הכדורסל לשעבר דורון שפר: "גילו לי גידול ממאיר", באתר www.tv2000.co.il, ‏2024-10-10
↑   סיפור החזרה בתשובה של הרב מאיר אליהו, סרטון בערוץ "הרב מאיר אליהו", באתר יוטיוב (אורך: 09:57)
↑  שמעון כהן, ‏עשה לך רב: 10 הרבנים הבולטים בישראל, באתר ‏מאקו‏, 14 באוקטובר 2014
↑  הרב מאיר אליהו | מעשה מרכבה - מרכבות הגמול | ספר שאסור לפספס!!!, נבדק ב-2023-07-17
↑  הרב מאיר אליהו מסביר על הספר מרכבות קודש באתר יוטיוב
↑  הרב מאיר אליהו | הספר החדש "אוצרות המקדש" - מרתק!, נבדק ב-2024-02-01
עונת 2020/2021 בליגת העל הרוסית בכדורגל

| --- | --- |

 תקופת התחרות:  8 באוגוסט 2020 – 16 במאי 2021 (282 ימים)
 מספר משתתפות:  16
 הזוכה:  זניט סנקט פטרבורג (בפעם השביעית)
 מספר משחקים:  240
 מספר שערים:  637 (2.65 בממוצע למשחק)
 מספר צופים:  1,878,441 (7,827 בממוצע למשחק)
 מלך השערים:  רוסיה ארטיום דזיובה (20)
 → 2019/20202021/2022 ←
עונת 2020/2021 בליגת העל הרוסית בכדורגל היא העונה ה-29 של ליגת העל הרוסית בכדורגל מאז הקמתה ב-1992 והיא ליגת הכדורגל המקצועני הבכירה ביותר ברוסיה בעונת 2020/2021. מטעמי חסות במהלך העונה הליגה נקראת בשם "טינקוף ליגת העל הרוסית" (Тинькофф Российская Премьер-Лига), על שם נותן החסות בנק טינקוף.
בעקבות התפרצות נגיף הקורונה ברוסיה העונה נפתחה מעט יותר משבוע בלבד לאחר תום העונה הקודמת, כשמשחק הסופר קאפ הרוסי בכדורגל נערך ב-7 באוגוסט 2020. חלון ההעברות של הקיץ נפתח ב-26 ביולי ונסגר ב-17 באוקטובר 2020. בחורף חלון ההעברות היה פתוח בתאריכים 29 בינואר עד 25 בפברואר 2021 ובלט בכך שאלופת 2020, זניט סנקט פטרבורג, הייתה הקבוצה היחידה שלא ביצעה שום רכש. עם זאת, היא הבטיחה זכייה באליפות שלושה מחזורים לסיום והייתה לקבוצה הלא מוסקבאית הראשונה לזכות באליפות שלישית רצופה והשמינית בסך הכל מאז 1984.
המאבק בקורונה

במסגרת המאבק במגפת הקורונה ברוסיה, הוחלט בתחילת העונה כי תתאפשר הכנסת צופי בית בלבד עד 10% מתכולת האצטדיונים, לאור המשך המאבק בנגיף COVID-19, ללא אוהדי הקבוצה האורחת. רק בספטמבר 2020 מנהלת הליגה הצביעה להחזיר את מכסת האורחים למשחקי הליגה ולאפשר לצופים להשתתף במשחקי אליפות הנוער. מכסת האורחים למשחקי הליגה תצטרך להיות 5% ממספר הצופים המותר. הגדלת המכסה מותרת בהסכמה בין המועדונים והצעות כאלה יצטרכו להישקל ולהיות מאושרים על ידי הוועד המנהל של התאחדות הכדורגל הרוסית. בניגוד לסוף העונה הקודמת, הוחלט שבעונה זו משחקים לא יידחו בעקבות גילוי מקרים רבים של נדבקי קורונה בקבוצה אחת אלא ייפסק הפסד טכני. אם קבוצה ירדה אל מתחת לקו האדום ובמאזנה לפחות 2 הפסדים טכניים, היא לא תרד ליגה. כך היה במקרה של רוטור וולגוגרד שנפסקו לה הפסדים טכניים לאחר ששחקניה נדבקו בנגיף. באוקטובר 2020 עיריית מוסקבה החלה לדון באפשרות שלא לאפשר הכנסת אוהדים ליציעים בעקבות עלייה משמעותית ברמת התחלואה בעיר. בפברואר 2021 מחזור 20 נפתח עם אפשרות הכנסת קהל עד 50% מסך תכולת המושבים, במסגרת ההקלות על רקע הירידה במקדם ההדבקה ואחוזי התחלואה במדינה.
פורמט

העונה נערכת בשיטת "אחד נגד השני" בשני מחזורים, במשחק בית ומשחק חוץ. הקבוצות שסיימו במקומות 15 ו-16 נושרות לליגת הכדורגל הלאומית. הקבוצות שסיימו בשני המקומות הראשונים בליגה הלאומית מעפילות לליגת העל ומחליפות את הנושרות מליגת העל. המחזור הראשון התחיל ב-8 באוגוסט 2020, כשבועיים לאחר תום עונת 2019/2020 ועל פי לוח הזמנים שפורסם ביולי 2020, בשנת 2020 יתקיימו 19 מחזורים, 3 מהם בחודש דצמבר. פגרת החורף תהיה קצרה מהרגיל והליגה תחזור בפברואר 2021. המחזור האחרון יתקיים ב-16 במאי 2021. חלון ההעברות בקיץ היה ארוך במיוחד והיה פתוח מאוגוסט עד אוקטובר 2020. בחורף חלון העברות נפתח ב-29 בינואר ונסגר ב-25 בפברואר 2021, כאשר זניט סנקט פטרבורג הייתה הקבוצה היחידה שלא ביצעה רכש במהלך תקופה זו.
אצטדיונים וקבוצות העונה > קבוצות הליגה

| שם הקבוצה | אצטדיון | תכולה | בעלות | חסות |
| --- | --- | --- | --- | --- |
| אופה | נפטיאניק | 15,132 | ממשלת בשקורטוסטן | הקרן האזורית של בשקיריה, Bashavtokom |
| אורל | המרכזי | 25,400 | ממשלת מחוז סברדלובסק | TMK Group, Renova Group |
| אחמט גרוזני | אחמט ארנה | 30,597 | ממשלת רפובליקת צ'צ'ניה, קרן אחמט קדירוב | SAT&Co |
| ארסנל טולה | ארסנל | 20,074 | ממשלת מחוז טולה | רוסטך, רוסנפט, NPO Splav |
| דינמו מוסקבה | VTB ארנה | 26,121 | ‏VTB | ‏VTB |
| זניט | גזפרום ארנה | 67,800 | גזפרום | גזפרום נפט, Metalloinvest |
| חימקי | ארנה חימקי | 18,000 | ממשלת מחוז מוסקבה | דואר רוסיה, Madiyo Dekna, ‏Aqualife, סוכנות ההימורים Pari Match |
| לוקומוטיב מוסקבה | RZD ארנה | 27,320 | RZD | RZD |
| ספרטק מוסקבה | אוטקריטיה ארנה | 45,360 | לאוניד פדון, לוקאויל | IFD Kapital Group |
| צסק"א מוסקבה | VEB ארנה | 30,457 | יבגני גינר, Blucastle Enterprises | רוס-סטי, אירופלוט, "מסוקי רוסיה", CROC, EKA |
| קרסנודאר | קרסנודאר | 34,089 | סרגיי גליצקי | Home Credit&Finance Bank, Constell Group |
| רובין קאזאן | קאזאן ארנה | 45,379 | TAIF-NK | ניז'נקמנסקנפטחים, קאזאנאורגסינתז |
| רוסטוב | רוסטוב ארנה | 43,472 | ממשלת מחוז רוסטוב | Pari-Match, Sovkom Bank‏ |
| סוצ'י | אצטדיון פישט | 44,287 | SMP Racing | גזפרום בנק |
| טמבוב | מורדוביה ארנה | 44,442 | ממשלת מחוז טמבוב | TambovBussinessStroy |
| רוטור | וולגוגרד ארנה | 45,000 | ממשלת מחוז וולגוגרד | דואר רוסיה, חברת הטקסטיל Madiyo Dekna |
הסופר קאפ הרוסי

משחק הסופר קאפ הרוסי 2020 הפגיש בין אלופת רוסיה 2019/2020 זניט סנקט פטרבורג וסגניתה לוקומוטיב מוסקבה וייערך ב-7 באוגוסט 2020. זו הפעם השנייה ברציפות שהשתיים נפגשות במסגרת הסופר קאפ הרוסי בכדורגל. זניט ניצחה וזכתה בתואר הסופר קאפ החמישי בתולדותיה ובעקבות הזכייה הבטיחה זכייה בתואר שלישי בשנה עם טרבל פנימי ראשון בתולדותיה, כאשר זכתה באליפות, בגביע ובסופר קאפ בשנת 2020.
הסופר קאפ הרוסי > מהלך המשחק

המחצית הראשונה הסתיימה בתוצאה 1–0 לטובת זניט. את השער לתכולים כבש בדקה 14 ארטיום דזיובה. ברוב המחצית הראשונה שתי הקבוצות התבססו על כדורים ארוכים להתקפה ומיעטו להגיע למצבי הבקעה. במחצית השנייה לוקומוטיב השתפרה והחלה ללחוץ על זניט. היא הגיעה למספר מצבים אך כל הבעיטות נעצרו על ידי הבלמים (בייחוד דיאן לוברן שהגיע לזניט ימים מספר קודם לכן) ושוער זניט מיכאיל קרז'אקוב. בדקה ה-69 הבקיע מגומד אוזדוייב שער נוסף לזניט, כאשר ודראן צ'ורלוקה רק מצמק ללוקומוטיב בדקה ה-72 ובסיום ניצחה זניט את המשחק בתוצאה 2–1 וזכתה בסופר קאפ.
הסופר קאפ הרוסי > הרכבים

| --- | --- |
              זניט :               לוקומוטיב 
| --- | --- |
הסופר קאפ הרוסי > סטטיסטיקה

|  | זניט | לוקומוטיב |
| --- | --- | --- |
| שערים | 2 | 1 |
| בעיטות | 9 | 18 |
| בעיטות לשער | 3 | 7 |
| בעיטות קרן | 5 | 6 |
| עבירות | 17 | 12 |
| נבדל | 0 | 2 |
| החזקת כדור | 38% | 62% |
| כרטיסים צהובים | 3 | 5 |
כרטיסים אדומים: 0
שחקנים זרים

החל מעונת 2020/2021 שונו התקנות באשר למגבלת הזרים, סעיף 12.9 לתקנות מנהלת הליגה מאפשר לקבוצות לרשום לא יותר מ-8 שחקנים זרים. כאשר אזרחי מדינות האיחוד הכלכלי האירואסייתי (בלארוס, קזחסטן, קירגיזסטן, ארמניה) אינם נחשבים כזרים.
שחקנים זרים > רשימת הזרים הרשומים

| מועדון | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ארסנל | מונטנגרו לוקה ג'ורג'ביץ' | גרמניה רוברט באואר | גאורגיה גיה גריגאלבה | זמביה קינגס קאנגווה | זמביה אוונס קאנגווה | בולגריה גאורגי קוסטדינוב | סרביה גוראן צ'אושיץ' |  |
| אחמט | ונצואלה וילקר אנחל | קוסובו ברנרד ברישה | סרביה מירוסלב בוגוסאבץ | קרואטיה זוראן ניג'יץ' | אוקראינה ארטיום פוליארוס | סלובקיה לדיסלב אלמאסי | ברזיל אסמעיל סילבה |  |
| דינמו | ניגריה סילבסטר איגבון | בורקינה פאסו שארל קאבורה | קמרון קלינטון אנז'י | אוקראינה איוואן אורדץ | קרואטיה ניקולה מורו | פולין סבסטיאן שימנסקי | אורוגוואי גיירמו וארלה |  |
| זניט | איראן סרדר אזמון | קולומביה וילמר באריוס | ברזיל דוגלאס סנטוס | ארגנטינה סבסטיאן דריוסי | קרואטיה דיאן לוברן | אוקראינה יארוסלב רקיצקי | ברזיל מלקום | ברזיל ונדל |
| קרסנודאר | שוודיה מרקוס ברג | ברזיל קאיו פנטליאן | צרפת רמי קאבלה | שוודיה ויקטור קלאסון | ברזיל וומברטו ואנדרסון | שוודיה כריסטופר אולסון | אקוודור כריסטיאן רמירס | הולנד טוני וילנה |
| לוקומוטיב | ברזיל פבלו נאסימנטו קסטרו | פולין גז'גוז' קריכוביאק | פורטוגל אדר | פולין מאציי ריבוס | ברזיל מורילו סרקיירה | קרואטיה ודראן צ'ורלוקה | גינאה פרנסואה קמאנו | כף ורדה זה לואיש |
| רוסטוב | פינלנד רומן יריומנקו | נורווגיה מתיאס נורמן | יפן קנטו האשימוטו | מקדוניה הצפונית דוד טושבסקי | בוסניה והרצגובינה דניס חאג'יקאדוניץ' | שוודיה פונטוס אלמקוויסט | שוודיה ארמין גיגוביץ' | נורווגיה חייתאם אלייסמי |
| רוטור | חוף השנהב סדריק גוגואה | ונצואלה אנדרס פונסה | גאורגיה זוריקו דוויטשווילי | גאורגיה בקה מיקלטאדזה | גאורגיה סולומון קוורקווליה | ברזיל פלמריון ג'וניור | סרביה יוסיפ צ'ונדריץ' |  |
| רובין | קרואטיה סילביה בגיץ' | קוריאה הדרומית הוואן אין בום | סרביה ג'ורג'ה דספוטוביץ' | שווייץ דרקו יבטיץ' | יפן מיצוקי סאיטו | דנמרק אוליבר אבילדגור | שוודיה קרל סטארפלט | קרואטיה פיליפ אורמוביץ' |
| סוצ'י | ארגנטינה עמנואל ממאנה | סלובניה מיחה מבליה | סרביה איוואן מילדינוביץ' | אקוודור כריסטיאן נובואה | סרביה מרקו דוגאנז'יץ' | בולגריה איוולין פופוב | ניגריה פיליפ איפולה |  |
| ספרטק | ברזיל לוקס איירטון | צרפת סמואל ז'יגו | צ'כיה אלכס קראל | שוודיה ג'ורדן לארסון | ארגנטינה אסקיאל פונסה | הולנד יוריט הנדריקס | הולנד קווינסי פרומס | ניגריה ויקטור מוזס |
| טמבוב | ניגריה אנוון לורנס | גאנה מוחמד רביו |  |  |  |  |  |  |
| אורל | פולין רפאל אאוגוסטיניאק | אוקראינה דניס קולאקוב | רומניה אריק ביקפלבי | נורווגיה סטפן סטראנברג | הולנד עות׳מן אל כאביר | סלובניה דניאל מישקיץ' | סרביה ברנקו יובוביץ' | קוסובו אילדרן איברהימאז' |
| אופה | אוקראינה אחמד עליבקוב | אוקראינה אולג דנצ'נקו | סלובניה בויאן יוקיץ' | סרביה קומנן אנדריץ' | גאורגיה ג'מאל טאבידזה | קרואטיה פיליפ מרזליאק | אוסטריה מוריץ באואר |  |
| חימקי | ניגריה בריאן אידובו | חוף השנהב מוחמד קונאטה | שוודיה פיליפ דאגרסטל | חוף השנהב סנין סבאי |  |  |  |  |
| צסק"א | ניגריה צ'ינדרה אנג'וקה | ברזיל ברונו פוקס | קרואטיה ניקולה ולאשיץ' | ונצואלה סלומון רונדון | איסלנד הורדור מגנוסון | איסלנד ארנור סיגורדסון | נורווגיה אמיל בוהינן |  |
שינויים ואירועים > קבוצות

| מיקום | קבוצות שהעפילו לפרמייר-ליג |
| --- | --- |
1 : רוטור וולגוגרד
2 : חימקי

| מיקום>  | קבוצות שהודחו לליגת המשנה הרוסית |
| --- | --- |
15 : קריליה סובייטוב סמרה
16 : אורנבורג